València acull la quarta jornada d'activitats divulgatives i folklòriques | Valencia Extra\nDissabte que ve, 18 de maig, la plaça de la Mare de Déu acull la quarta jornada d’activitats divulgatives i folklòriques, en commemoració del Dia Mundial de la Diversitat Cultural per al Diàleg i el Desenvolupament, que se celebra el 21 de maig. Aquest esdeveniment, organitzat per l’Ajuntament de València, tindrà lloc de 17.00 a 21.00 hores, i hi participen 20 associacions de diferents nacionalitats d’origen, totes elles establides a la ciutat de València.\nEn aquesta jornada hi haurà múltiples propostes, com la mostra d’artesania típica, indumentària, activitats divulgatives de cada entitat, exhibicions de danses, folklore tradicional i concerts de figures destacades. Entre les actuacions programades estaran Susana Lagos i Virginia Verónica, de l’Associació Sentimiento Argentino; Ruki, cantant valenciana d’èxit internacional en el mercat japonés; BlanckAndre Black, en representació de Casa Camerun, o el Ballet Folklòric del Centre Cultural Juan Bosch de la República Dominicana, entre d’altres.\nA més, aquesta celebració també comptarà amb la presència d’estands representatius de les diferents entitats participants des de l’inici fins a la finalització de la jornada, amb l’objectiu de crear espais de trobada entre les persones i les organitzacions que treballen per la convivència i la integració de totes les nacionalitats que conviuen a la ciutat a través de la cultura.


Mesoteràpia - Doctora Brasó\nAmb el pas del temps, la pol·lució i l’exposició solar, la pell perd nutrients quedant més seca i amb petites arrugues.\nLa mesoteràpia és un tractament que torna joventut i finor a la teva pell mitjançant l’aplicació de microinjeccions de pèptids biomimètics, que s’absorbeixen de forma natural i sense cap efecte tòxic ajudant a regenerar la teva pell.\n1 sessió setmanal de 20 minuts durant un mes.\nAquest tractament no quirúrgic és ràpid i senzill, i permet lluitar contra el fotoenvelliment de la pell de manera natural i eficaç. El teu rostre queda revitalitzat i hidratat, les arrugues superficials es suavitzen i la pell recupera la brillantor perduda.\nLa mesoteràpia facial és un tractament no agressiu ideal per a totes aquelles dones entre 35 i 55 anys que volen recuperar una pell més lluminosa, hidratada i amb menys arrugues de forma natural.\nDesprés d’un estudi detallat de la zona central i el terç inferior del teu rostre, els nostres cirurgians determinaran els punts en què aplicaran el compost de pèptids biomimètics. La solució d’aquest producte s’aplica mitjançant micropuncions dèrmiques indolores a les zones que cal tractar, ajudant a regenerar-les sense cap efecte tòxic.\nLa mesoteràpia és un tractament ràpid i senzill, i no interfereix en el teu dia a dia, de manera que podràs fer vida normal immediatament.\nAquest tractament estimula de forma natural el sistema immunològic de la teva pell, amb la qual cosa ajuda a millorar-ne la qualitat i potencia la hidratació des de l’interior. La Mesoteràpia t’ajudarà també a eliminar petites arrugues superficials i a prevenir l’envelliment futur de la pell gràcies a la neutralització dels radicals lliures.\nLa mesoteràpia és un tractament no quirúrgic, simple i segur. Les complicacions no són freqüents. Segueix de manera curosa les instruccions dels nostres especialistes, tant abans com després del tractament. Ells són la teva major garantia.


L’oli com a reclam – AGROactivitat\nL’oli com a reclam\nLa comercialització de l’oli d’oliva, entre les vendes al mercat interior i les exportacions, ha augmentat un 26% en relació amb la mitjana de les quatre últimes campanyes.\nMentrestant, la campanya d’oli d’oliva ha superat totes les previsions en el conjunt de l’Estat espanyol. En els sis primers mesos de campanya, s’han obtingut 1.772.702 tones d’oli, un 187% més que la campanya anterior, i aquestes existències seran necessàries per garantir el proveïment mundial a causa dels descensos importants en països tradicionalment productors com Grècia, Turquia o Tunísia.\nLa cotització mitjana de l’oli d’oliva a la sortida de l’almàssera s’ha reduït gairebé un 25%, passant dels 2,56 euros per quilo de la campanya anterior a 1,98 i situant-se de nou per sota del cost de producció.\nLa principal explicació és que l’oli d’oliva continua sent un dels productes reclam més utilitzats per la gran distribució, que el segueix oferint al consumidor gairebé a preu de cost perquè, en els comptes d’explotació, aquest producte té un pes molt baix, al voltant de l’1%.\nMentre en el conjunt de l’Estat espanyol la campanya d’oli és excepcional, a Catalunya s’ha perdut més del 30% de la collita, sobretot degut a la davallada d’entre el 60 i el 70% a les comarques del Baix Ebre i el Montsià a causa de la climatologia i la mosca de l’olivera.\nAquesta caiguda a la zona més productiva ha tingut incidència en el conjunt del país i només s’ha arribat a 26.300 tones d’oli. A les comarques de Lleida, la producció s’ha situat en 10.500 tones, mentre que a Tarragona s’ha arribat a 14.270.\nPer fer front de manera coordinada a la lluita contra la mosca de l’olivera, la Federació de Cooperatives Agràries de Catalunya s’ha reunit amb les federacions del País Valencià i de l’Aragó. Fruit de la trobada, es van definir les mesures i actuacions que es reclamaran al Ministeri d’Agricultura amb caràcter urgent.\nTambé s’ha aconseguit que el Departament d’Agricultura inclogui, en el nou PDR, un ajut per dur a terme accions de captura massiva o atracció i mort contra la mosca de l’olivera a partir de l’any 2015.\nDe forma complementària, s’ha tancat un compromís amb l’Organització Interprofessional de l’Oli d’Oliva perquè obri una nova línia d’investigació de mesures de lluita no química que permetin controlar l’atac de la mosca de l’olivera.\nInterprofessional de l’Oli\nL’Organització Interprofessional de l’Oli d’Oliva també ha arribat recentment a un acord per prorrogar, durant cinc anys més, l’aportació per a la realització de campanyes de promoció i projectes d’innovació.\nEl cap de branca d’oli de la Federació, Joan Segura, reclama que “es reorganitzi el pressupost destinat a la promoció en el mercat interior per tal de potenciar la qualitat, el consum dels olis verge extra i el coneixement de les denominacions d’origen amb l’objectiu que, a més d’incentivar el mercat, es reactivi també el preu de l’oli d’oliva que percep el productor”.


Esdeveniment: 28 de gener, Barcamp - eCommerce. Jornada sobre Comerç Electrònic\nEl pròxim 28 de gener tinc el plaer de participar a la Jornada dedicada al Comerç Electrònic que organitza Barcelona Activa.\nAquestes jornades porten per títol BarCamp - eCommerce i segueixen el format de taller temàtic.\nL'objectiu dels seus organitzadors és que aquestes jornades proporcionin les eines necessàries per conèixer el funcionament i desenvolupament del comerç electrònic. Per a això es comentaran les problemàtiques dels camps típics del comerç electrònic com Tecnologia, Logística, Màrqueting Online, posicionament en cercadors, atenció al client, optimització comercial per a botigues en línia, E-Commerce Internacional, serveis afegits, problemàtiques legals i jurídiques i mètodes de pagament.\nEn particular s'ha previst tractar les temàtiques següents:\nQuina tecnologia per a què botigues?\nSEO per botigues en línia\nImportància del analytics i control del ROI\nEls millors canals per aconseguir clients\nLa legislació de la venda en línia\nEstat i evolució del comerç electrònic a Espanya\nBest practice en Logística de les botigues en línia\nEshop web 2.0: comunicar, crear comunitat, animar i ... vendre\nPagament en línia: problemàtiques i noves solucions\nLa meva participació serà al taller sobre dels millors canals per aconseguir clients per a un comerç electrònic.\nL'assistència a aquest esdeveniment és gratuïta, però l'aforament és limitat, així que si t'interessa, si us plau, contacta amb els organitzadors a través de la seva pàgina web: Barcamp\n12 generde 2010 a 24:20\nVaig veure la informació ahir sobre el eventeo i em vaig apuntar enseguido causa de l'interessant de temari. Ara que ens comuniques la teva intervenció em reafirmes que a més hi haurà bones ponències.\nM'agradaria aprofitar el fòrum i el tema de la jornada perquè em donàreu una opinió sobre l'empresa Oxatis ( "lloguer d'e-comerç"), els que tingueu referències sobre ella.\nGràcies i fins dijous.\nJesús Cortés diu:\n8 febrerde 2010 a 19:13\nVaig assistir a les jornades sobre comerç electrònic, Barcamp, i concretament, a la teva ponència.\nEnhorabona per la mateixa, em va agradar la teva forma de comunicar i el contingut transmès, es percebia que el tema t'apassiona :)\nUna salutació des de Mallorca,\nRessenya de "ANTÀRTIDA: ESTACIÓ POLAR", Matthew Reilly -... Ressenya de "anatema" de Neal Stephenson - Nova, Ed. B


Mig miler de persones participen a la jornada de debat sobre la sanitat pública als Països Catalans\nLa jornada també ha aplegat la preestrena del documental "La salut el negoci de la vida. Pagar per viure”, elaborat Carlos Collazo i Carlos Vera (How Audiovisual & Multimedia), amb el suport de l’organització “Solidaritat i Comunicació – SICOM\nLa jornada de debat sobre la sanitat pública als Països Catalans omple les Cotxeres de Sants\nUnes cinc-centes persones han participat avui a la jornada "Construïm la sanitat als Països Catalans" organitzada pel Grup de Treball de Sanitat de la Candidatura d'Unitat Popular (CUP-Sanitat) i que ha tingut lloc a les Cotxeres de Sants de Barcelona. (veure fotografies).\nAmb motiu de la jornada, s'ha presentat el llibre d'Espai Fàbrica que du per títol "El preu de la salut: interessos, classe i model sanitari".\nTambé hi ha hagut avui la preestrena del documental "La salut el negoci de la vida. Pagar per viure”, elaborat Carlos Collazo i Carlos Vera (How Audiovisual & Multimedia), amb el suport de l’organització “Solidaritat i Comunicació – SICOM”. Cal recordar que la formació independentista havia difós per aquesta jornada 100.000 exemplars de la publicació "Per una sanitat pública universal i de qualitat".\nLa jornada ha arrencat amb una exposició de les experiències de gestió sanitària a Veneçuela, a càrrec d'Isabel Iturria, i de Cuba, a càrrec de Tania Aguilar. Han seguit després xerrades sobre els "determinants socials de la salut", amb un especial enfocament pel que fa a les diferències de gènere i de classe, amb intervencions de Carme Borrell, Montse Pineda, Albert Espelt i Laia Ollé. Ja a la tarda, Àngels Castells, Elena Montserrate, Nines Maestro i Xavier Lleonart han tractat sobre les "bases d'un nou model sanitari". La jornada ha conclòs amb un debat sobre "estratègies de lluita i canvi", segons ha informat Didac López en el seu blog "Disponibilitat Permanent"\nDurant tot el dia, a les Cotxeres de Sants hi han hagut parades informatives de diferents col·lectius de l'àmbit sanitari. A la denúncia de la situació actual s'ha sumat, doncs, tot un seguit de reflexions sobre les línies de treball en el present i sobre un futur model sanitari.\nMolt bona acollida a Mataró de la campanya per la sanitat pública\nLa CUP-AE proposa 22 mesures per a fer front a les conseqüències socials de les retallades en sanitat\nTrilogia d'un esquarterament. II Sanitat\nLa CUP edita 100.000 exemplars d'una publicació sobre la sanitat als Països Catalans\nUnes 400 persones debatran a Barcelona sobre el futur de la sanitat pública als Països Catalans


Marcus Gronholm es proclama campió del món de ral·lis després de la retirada de Burns\nEl pilot finlandès Marcus Gronholm i l'escuderia francesa Peugeot s'han proclamat campions del món de ral·lis després de la retirada del seu company d'equip Richard Burns al Ral·li de Nova Zelanda. En aquesta prova, al final de la segona etapa, el mateix Marcus Gronholm es manté com a líder, i Carlos Sainz és cinquè, a 4 minuts i 7 segons. L'altre rival del finlandès, Colin McRae, també va haver d'abandonar en la primera etapa a causa d'un espectacular accident. Quan encara falten dues proves, Gronholm s'ha assegurat el títol.\nRal·li de Nova Zelanda\n05/10/2002 - 00.00 Actualitzat 09/11/2006 - 09.57\nMarcus Gronholm ho té tot a favor per proclamar-se demà campió del món per segona vegada. El pilot finlandès ocupa la primera posició del Ral·li de Nova Zelanda després de l'abandó del pilot que li podia posar més problemes, el seu company d'equip, Richard Burns. El pilot anglès encapçalava la classificació, però ha tingut un espectacular accident en la quinzena prova cronometrada i s'ha vist obligat a abandonar. Gronholm, però, encara no ha aconseguit el títol matemàticament, ja que un altre company d'equip, Gilles Panizzi, encara té opcions, encara que hauria de guanyar els tres ral·lis que queden, i en aquest de Nova Zelanda ocupa provisionalment la vuitena posició, a més de sis minuts de Gronholm. La casa Peugeot sí que s'ha adjudicat el títol de marques a causa de la retirada del pilot de Ford Markko Martin. Aquest equip encara compta, però amb Carlos Sainz, que, de moment, ocupa la cinquena posició, a més de quatre minuts de Gronholm. El pilot madrileny encara no sap què farà la pròxima temporada. Segurament hauria de marxar de Ford, i entre les seves opcions hi ha la de córrer amb l'equip Hyunday, i fins i tot la retirada.\nMarcus Gronholm, més a prop del Mundial de Ral·lis després de l'abandonament de McRae


L'expresident, que ha passat la nit al seu antic sindicat metal·lúrgic: "Els justos vencerem"\nJOAQUIM PIERA São Paulo 06/04/2018 13:00\n651x366 L’expresident del Brasil, Luiz Inácio Lula da Silva. / PAULO WHITAKER / REUTERS L’expresident del Brasil, Luiz Inácio Lula da Silva. / PAULO WHITAKER / REUTERS\nFins avui a les 5 de la tarda, hora local [10 de la nit, a Catalunya] té de temps l'expresident brasiler Luiz Inácio Lula da Silva per ingressar immediatament a la presó per complir la condemna de 12 anys de corrupció. El jutge Sérgio Moro, la bèstia negra de Lula, li ha concedit en virtut "el càrrec que va ocupar" la possibilitat que es lliuri voluntàriament i s'estalviï la imatge de la detenció. Però és l'única concessió perquè l'ordre d'ingrés s'ha signat en un temps récord, inusual per als paràmetres del país, menys de 24 hores després que el Suprem denegués l''habeas corpus' a la defensa de l'exdirigent.\nPoc abans de conèixer l'ordre de presó immediata, Lula havia criticat la decisió del Tribunal Suprem, que l'evita esperar la resolució d'altres recursos pendents en llibertat. Segons l'expresident, que manté alta la seva popularitat set anys després de deixar la presidència, la condemna és "absurda" i un "somini de Moro".\nL'expresident ha passat la nit al sindicat de São Bernardo do Campo, a São Paulo, acompanyat pels seus aliats polítics i la militància, i des d'on ha saludat breument la multitud que s'ha congregat a l'exterior. Lula està "tranquil" i amb la seguretat que "els justos" venceran, segons l'agèncida Efe que cita un dels assessors de l'exdirigent.\n— PT Brasil (@ptbrasil) 6 d’abril de 2018\nLa situació judicial i el futur a la presó de Lula ha dividit un país ja de per sí polaritzat. La matinada de dijous, en conèixer-se la decisió del Tribunal Suprem, van esclatar coets, petards i crits des dels balcons al Tatuapé, un barri de classe mitjana i mitjana-alta a la zona est de São Paulo. Era una reacció a l'estil futboler que es va repetir a les regions nobles de les principals capitals brasileres per celebrar el vot de la presidenta del Tribunal Federal Suprem (STF), Cármen Lúcia. Es trencava l’empat i, per 6 a 5, es denegava el recurs d’'habeas corpus' preventiu de la defensa de l’expresident.\n— Lula pelo Brasil (@LulapeloBrasil) 6 d’abril de 2018\nHores més tard el jutge Sérgio Moro donava a Lula fins a les 17 h (22 h a Catalunya) per entregar-se a la Policia Federal de la ciutat de Curitiba, “en deferència per la dignitat del càrrec d’expresident”, per al seu ingrés a la presó. Haurà de complir la pena de 12 anys i un mes imposada per la justícia federal per corrupció i blanqueig de diners, per l’ús indegut d’un apartament cedit per una constructora investigada en l’operació Lava Jato. A la pràctica, és el final traumàtic d’un mite de l’esquerra llatinoamericana, en un escenari, el Brasil, de fractura, no només econòmica i social sinó també ideològica, des de l’'impeachment' de Dilma Rousseff el 2016.\n“No farien un cop [d’estat] per deixar-me ser candidat”, hauria dit Lula en una conversa amb aliats, reproduïda per 'Folha' i 'O Estado de S. Paulo'. Ha recuperat força la tesi que la persecució judicial contra Lula per uns fets que el condemnat nega amb vehemència forma part d’una estratègia per decapitar i arraconar l’esquerra brasilera.\nVetat políticament però el candidat amb més possibilitats\nLa formació de Lula va fer una reunió d’emergència per determinar l’estratègia electoral abans de l’empresonament que ordenarà el jutge Sérgio Moro, heroi dels sectors més reaccionaris, no per la lluita contra la corrupció a la petroliera pública Petrobras sinó per haver-se mostrat implacable contra l’expresident.\n540x306 Manifestants en contra de l'ordre d'ingrés a presó dictada pel jutge Moro, a São Bernardo do Campo. / PAULO WHITAKER / REUTERS Manifestants en contra de l'ordre d'ingrés a presó dictada pel jutge Moro, a São Bernardo do Campo. / PAULO WHITAKER / REUTERS\nParal·lelament, els advocats de Lula van assegurar que la decisió del Suprem “viola la condició humana”, van anunciar que prendran “totes les mesures legals possibles per evitar l’empresonament” i es van refermar en el fet que la condemna a Lula “és il·legal”.\nSi el Suprem hagués concedit l’'habeas corpus' a Lula, per seguir en llibertat fins a esgotar els recursos a l’última instància, hauria causat jurisprudència i podria haver permès la sortida de la presó dels condemnats per corrupció. Aquesta tessitura va jugar en contra del dirigent. Alguns magistrats del Tribunal Suprem, a l’hora d’exposar el seu vot, van recordar la pressió que l’opinió pública ha exercit en aquest cas. Amb Lula al carrer s’alimentava la percepció d’impunitat que els acusats de males pràctiques han tingut històricament al Brasil.\nPer a l’esquerra brasilera, la lluita judicial contra la corrupció ha sigut instrumentalitzada com a arma política per silenciar, d’una vegada per totes, l’única figura capaç de mobilitzar les capes més desfavorides, com indicaven tots els sondejos de l’últim any i mig.\nEncara que el PT feia pinya amb el carismàtic dirigent i reiterava que no hi havia pla B per a les presidencials, el nom de l’exalcalde de São Paulo Fernando Haddad, apadrinat per Lula, guanyava punts. Formacions d’esquerres com el Partit Socialisme i Llibertat (PSOL), una escissió del PT, alertaven sobre el retrocés de les llibertats polítiques al país i proposaven una actuació conjunta. “És necessari que es formi un front democràtic contra l’escalada d’autoritarisme i violència, que ha tingut el seu punt àlgid en l’assassinat de la nostra companya Marielle Franco [regidora de Rio de Janeiro], per restituir l’estat de dret”, afirmava el president del partit, Juliano Medeiros.\nSense Lula, les opcions del candidat del Partit de la Socialdemocràcia Brasilera (PSDB), el fins ara governador de São Paulo, Geraldo Alckmin, es multipliquen. Molt conscient d’aquest nou escenari, el mercat financer va escenificar la seva satisfacció amb la pujada de les accions de les empreses estatals i l’apreciació del real brasiler. El bon humor existent es resumia en el titular del portal InfoMoney: “Lula a prop de la presó: ¿ha arribat l’hora de tornar a comprar a la borsa? L’inversor ha de prendre moltes precaucions amb l’eufòria d’aquest moment”.\nL'herència de Lula\nLula torna a la presó 40 anys després\n"Els militars han d'haver penedit de detenir-me". Així es referia Luiz Inácio Lula da Silva al seu arrest durant la dictadura brasilera, quan era un jove dirigent sindical, informa Mar Marín per a l'agència Efe. Avui, el polític més popular del Brasil s'enfronta de nou a la presó, però aquest cop per corrupció. Als seus 72 anys, l'home que ha marcat la política del Brasil durant gairebé dues dècades i el dirigent més carismàtic del país -i el més odiat també-, s'enfronta de nou al fantasma de la presó després de ser condemnat a 12 anys per corrupció.\n540x306 Lula és rebut per una multitud en la seva reelecció, el 2006. / JAMIL BITTAR / REUTERS Lula és rebut per una multitud en la seva reelecció, el 2006. / JAMIL BITTAR / REUTERS\nLuiz Inácio va ser un nen que enllustrava sabates fins que els 15 anys es va fer torner. El 1980 ja un jove i influent sindicalista que va liderar una vaga que va paralitzar la indústria automotriu a la zona metropolitana de S ão Paulo i desafiava al règim militar. "Els militars van cometre l'estupidesa de detenir-me. Va ser una motivació més perquè la vaga es mantingués", recordava anys després. El llavors sindicalista va ser detingut el 19 d'abril del 1980 "per atemptar contra l'ordre nacional", va ser conduït al Departament d'Ordre Polític Social i va passar 31 dies empresonat. A la presó, va arribar a organitzar una assemblea amb funcionaris, va aconseguir un televisor per veure el seu equip favorit, el Corinthians, i fins i tot va mantenir una setmana de vaga de fam.\n"Vaig ser tractat amb dignitat", va reconèixer Lula en la comissió oberta per investigar les violacions de drets humans comeses durant la dictadura. Però la seva detenció va tenir l'efecte contrari al desitjat per la dictadura: Li va donar encara més notorietat i li va enfortir. Poc després, va saltar a la política com a fundador del Partit dels Treballadors (PT), al costat de polítics i intel·lectuals d'esquerra, i es va convertir en el diputat més votat del país. Una carrera meteòrica que el va portar a pensar en Brasília, encara que no va aconseguir la presidència fins el 2002, en el seu quart intent.\nEl 1980, Lula va transformar el seu pas per la presó en una victòria política. Avui, l'ordre d'ingrés a la presó suposa un cop fulminant a les seves aspiracions de tornar a la política activa, tot i liderar totes les enquestes electorals.\nLa bala que va assassinar la regidora brasilera provenia de l'arsenal policial\nEl gegant necessita reajustar la maquinària\nL’expresident té vetat el retorn a la política\nAjona: "Se’ns ha acusat que volíem trencar Vallnord i, 4 anys després, les...


La regulació de vegades es posiciona com l’enemic de la innovació, una força antagònica que redueix el progrés en nom de la burocràcia. Tanmateix, quan s’aplica de manera sensible i proporcional, la regulació pot reforçar la reputació del sector privat creant les condicions necessàries perquè les empreses es centrin en la innovació.\nAconseguir-ho bé significa treballar amb empresaris i proporcionar-los l’oportunitat d’innovar i experimentar, alhora que s’apliquen normes que promouen un govern corporatiu adequat i eviten activitats il·legals. Mitjançant la garantia de controls robustos, es poden combatre adequadament els mals actuals, com ara el blanqueig de diners i el finançament del terrorisme. Un diàleg obert entre reguladors i empreses fa que les empreses i els empresaris siguin interessats en la construcció d’un ecosistema nou i obert.\nRelacionat: Una mirada d’un ministre sobre regulació i innovació: la necessitat d’equilibrar\nUn aspecte crític de la regulació proactiva implica no sotmetre les noves tecnologies emergents al compliment de la legislació vigent. Gran part d’aquesta regulació pressuposa que els diners són un bé físic que depèn dels bancs centrals i d’acords internacionals complexos per mantenir el valor. La regulació de la tecnologia de llibres distribuïts ha de començar des de la perspectiva que la tecnologia està creant una font de valor fonamentalment nova i una nova forma de fer negocis..\nRelacionat: Una mirada d’un ministre sobre la sanitat: proporcionar un terreny fèrtil per a la innovació blockchain\nMitjançant un grup de treball ben seleccionat amb participants del sector privat, el govern i els reguladors, Gibraltar va començar a estudiar el procés regulador de la DLT. A continuació, vam construir específicament la nostra regulació a partir dels primers principis per a un entorn digital, evitant la temptació de ser restrictiva o esbossant una regulació que s’alinea amb una fase de maduresa tecnològica que corre el risc d’estar obsoleta. Aquest enfocament es basa en principis en lloc d’estàndards exigents, cosa que ens permet mantenir el nostre compromís amb estàndards normatius alts, alhora que ens proporciona la flexibilitat per proporcionar un marc regulador “en directe” per a un mercat emocionant i que canvia ràpidament. Nou principis proporcionar la base per a una relació sana i flexible amb els proveïdors de DLT.\nEl compromís amb aquests principis ha creat un pròsper sector de la DLT a Gibraltar. En el futur, continuarem adaptant-los i millorant-los, ja que donen suport i defineixen aquesta indústria. Veiem aquests principis com a instruments vius que no es troben en pedra. Hem actualitzat set dels nou principis des que van entrar en vigor el 2018: considerem que això és una característica més que un error. Els principis es van dissenyar amb un cert nivell de flexibilitat incorporat. Això, combinat amb un regulador que té la capacitat de fer ajustaments àgils d’acord amb les necessitats del mercat, és una cosa que diferencia Gibraltar en les finances mundials..\nTambé estem treballant per afegir un desè principi bàsic, determinant com protegir encara més la integritat del mercat legislant per eradicar la manipulació del mercat. La manipulació del mercat no crea cap valor i perjudica tant la marca com la reputació de tota la indústria del DLT, per la qual cosa creiem que aquesta acció reforçarà el sector i aportarà un valor enorme a les empreses amb seu a Gibraltar.\nPer tal d’adaptar els proveïdors de servidors d’actius virtuals, o VASP, als estàndards internacionals, tot desplegant el seu potencial, hem d’assegurar registres robustos i precisos de totes les transaccions que faciliten, segons el grup de treball d’acció financera. requisits. Fer-ho té l’avantatge afegit de subratllar el valor dels actius digitals per la seva capacitat de desintermediar i alterar les finances tradicionals, reduint qualsevol associació no desitjada amb pagaments il·legals..\nDonant prioritat a la innovació d’aquesta manera, els reguladors de Gibraltar poden actuar com a socis de confiança en primer lloc amb el sector DLT. Un exemple és la nostra decisió de definir el valor dins de la nostra regulació, que al seu torn aclareix la definició de VASP. Això ofereix tranquil·litat a les empreses amb seu a Gibraltar ja que tenen una clara confirmació del seu estatut regulador. El resultat final és que se’ls permet centrar-se en la creació d’empreses innovadores en lloc de preocupar-se pel seu estatus regulador o per témer que la futura regulació del seu país d’incorporació ho posi en perill. Les empreses ubicades a Gibraltar saben què poden esperar dels seus reguladors i saben que el seu govern està disposat a comunicar-se i treballar amb la indústria per construir una economia DLT justa i innovadora.\nAquesta certesa és clau per donar poder a les nostres empreses a créixer amb la confiança que necessiten. Poden complir i beneficiar-se d’un règim regulador que pretengui promoure la innovació de manera que mitigui el risc i que proporcioni al consumidor la mateixa protecció que es mereix de qualsevol empresa regulada..\nAlbert Isola és el ministre de serveis digitals i financers de Gibraltar, amb la responsabilitat principal d’elevar el perfil de Gibraltar com a centre de serveis financers ben regulat, liderant la regulació del joc en línia i del DLT. El ministre Isola va exercir anteriorment com a ministre de Comerç de Gibraltar, jugant un paper central en el lideratge del marc regulador DLT dissenyat específicament per Gibraltar, que es va introduir el gener de 2018 per a les empreses que utilitzen blockchain per emmagatzemar o transferir valor.


Com tractar la por de les nenes i nens a causa del coronavirus? - PsicoSalut Manresa\nTags: centre de psicologia manresa, Coronavirus, covid19, educació emocional, estrategies, gestio emocional, manresa, nenes, nens, pautes, por, psicolegs manresa, psicologa manresa, psicologia, psicologia infanto-juvenil, psicologia manresa, psicosalut manresa, relaxació, respiració, salut, salut mental, terapia, terapia manresa, tractament\nHola! 🙋🏽♀ Feia moltes dies que no p\nL’equip de @psicosalutmanresa segueix creixent!\nQuina és la teva història? Coneixes el Mindfulness? Prepara’t perquè et canviarà la vida


AI and Machine Learning Demystified... by Carol Smith 152686 views\n1. Arancha Gabás Exercici 1: Quan empenys una taula, quan fas un llançament de pilota amb el peu, un cotxe sobre el terra, l’aterrizatge d’un avió, deixar caure una pilota. Exercici 2: Exercici 3: Exercici 4: Materials plàstics: La plastilina, molts plàstics i l’argila. Materials elàstics: El cautxú, les molles, i les gomes. Exercici 5: Materials fràgils: El vidre, la porcelana i el paper. Jo crec que si que pot ser alhora dur. No pot ser alhora tenaç perquè la tenacitat es la propietat contraria de la fragilitat.\n2. Exercici 6: *Un cable d’alta tensió: Ductilitat. *Un cable de telèfon: Flexibilitat. *Una columna: Resistencia. *Una pilota de básquet: Compressió. *Una pilota de golf: Tenacitat. *El quadre d’una bicicleta:Duresa. *Una llauna de CocaCola: Plasticitat. *Una farola: Duresa. *Un trampolí: Flexibilitat. Exercici 7: Elasticita Plasticita Dures Fragilita Tenacitat t t a t Paper X Goma X Plàstic X Vidre X Alumini X Fusta de X pi Acer X Cartró X Fusta de X roure Exercici 8: *Un tornavís: Compressió. *Les potes d’una taula: Flexió. *El passador d’unes tisores: Torsió. * Les cordes d’una guitarra: Flexió. * El pal d’una escombra: Vinclament. * L’eix d’un aerogenerador eòlic: Tracció. Exercici 9: La primera figura està treballant a flexió. La segona figura està treballant a flexió i a tracció. La tercera està treballant a tracció, flexió i compressió.\n3. La quarta està treballant a flexió i a tracció. Exercici 10: Les parts vermelles a flexió, la part verda a tracció, i la part blava a resistència. Exercici 11: Pont: Torsió, Cables d’alta tensió: Tensió, Metall calent: Flexió, Columnes: Compressió, Carretera: Cisallament. Exercici 12: Les dinàmiques o les estàtiques. Exercici 13: Estructures de carcassa: Estructures d’armadura: Exercici 14: Jo a l’escombra li posaria una base més densa, per a que tota ella es quedés fixa, a una bicicleta li posaria 2 rodetes petites per a estabilitzar-la, a les antenes de TV lis afegiria cables que els tensessin, i a el tamboret li afegiria més potes de les que té. Exercici 15:\n4. Estructures basades en triangles: Exercici 16: Exercici 17: 1a: Secció circular. 2a: Secció quadrada. 3a: Secció en U. 4ta: Secció en L. 5a: Secció en T. 6a: Secció en I. Exercici 18: * Quadre d’una bicicleta: Secció T. * Estructura d’una cadira: Secció L. * Estructura d’un para-sol: Secció T. * Cistella de bàsquet: Secció O. * Porteria de futbol: Secció U. * Torre d’alta tensió: Secció I. * Farola: Secció T. * Senyal de trànsit: Secció. Exercici 19:\n5. Pont d’arc de pedra: Pont d’arc d’acer: Pont en suspensió: Pont Cantilever: Pont suportat per cables: Pont basculant: Pont giratori: Exercici 20: El pont més llarg del món és el “Pont del llac Pontchartrain”, es troba situat a la ciutat de Nova Orleans amb Mandeville, va ser construït en els anys 50 i 60. El material d’aquesta construcció és el formigó.\n6. Exercici 21: El pont més alt del món és el “Viaducte de Millau”, es troba situat a França, va ser construït al 2004. El material d’aquesta construcció també és el formigó.


La Vanguardia es fixa en Islàndia un any més tard - Mèdia.cat - Observatori Crític dels Mitjans La Vanguardia es fixa en Islàndia un any més tard - Mèdia.cat - Observatori Crític dels Mitjans\nÉs possible una sortida a la crisi que no sigui passar pel cercle –a primera vista viciós- de més austeritat, més deute i més recessió? Des de fa gairebé dos anys economistes keynesians, articulistes d’esquerres, moviments socials i fins i tot els indignats han reclamat que hi havia una alternativa anomenada Islàndia i fins i tot van batejar així un espai de l’ocupada Plaça Catalunya del 15M. Durant mesos es va denunciar el silenciament mediàtic que envoltava el que succeïa en aquesta petita illa que voreja el cercle polar àrtic. Mèdia.cat li va dedicar un article aquesta setmana farà just un any que va ser un èxit d’audiència.\nDoncs sembla que no sols es comença a esquerdar aquest suposat mur de silenci –TV3 li va dedicar un 30 minuts, el seu programa documental estrella, i El País està publicant aquests dies una sèrie de reportatges de profunditat- sinó que l’editorial d’avui de La Vanguardia aposta per estudiar, literalment, una “Sortida a la islandesa”. Tota una sorpresa en un diari que s’ha caracteritzat per defensar repetidament l’ortodòxia econòmica neoliberal en matèria econòmica i pressupostària i la “inevitabilitat” de les retallades i la pèrdua de drets socials.\nPerquè l’alternativa islandesa –segons el propi diari del grup Godó- va passar per “negociar una reducció d’un 70% amb els creditors (…), empresonar banquers i, mitjançant un referèndum, va impedir sotmetre al país al dictat del Fons Monetari Internacional”. Per posar sols un exemple de la línia habitual de La Vanguardia es pot recordar que va considerar un “Eurodrama” que l’ex-primer ministre grec Iorgos Papandreu proposés convocar un referèndum en termes molt més moderats que el que van votar els islandesos. Aquest editorial també destaca que Islàndia ha crescut un 1,3% el darrer trimestre i que es calcula que arribarà al 3% aquest any, contra les recessions que viuen Grècia o l’Estat espanyol, i que “el país ha recuperat el crèdit dels mercats internacionals”. Naturalment el diari s’encarrega de recordar que s’ha fet un programa d’ajustos draconià i una notable pujada d’impostos” però res a veure amb el que s’està vivint als països mediterranis i que s’ha salvat el gruix de l’estat del benestar que fins i tot ha incrementat la seva xarxa de seguretat social.\nTambé s’esmenta en aquest editorial la “reforma de la constitució”, en realitat la redacció d’una nova per part de ciutadans sense filiació política en base a les propostes fetes per internet per milers de persones anònimes que obligarà a passar per referèndum qualsevol mesura legal que reclamin un 10% dels ciutadans; la “nacionalització dels bancs” –després de deixar-los caure sense que això suposés el col·lapse del país- i “l’empresonament dels banquers”, entre 90 i 200 persones podrien ser imputades per la fiscalia, incloent els ex-directius dels principals bancs i l’ex-primer ministre conservador.\nEl que ja no diu La Vanguardia –segurament per manca d’espai- és que aquesta “reducció” d’un 70% del deute s’ha fet des d’una posició de força, ja que la primera aposta del Govern islandès –recolzat per un 93% dels seus ciutadans en referèndum- va ser de no pagar. Davant aquesta amenaça, la resposta dels anomenats mercats no va ser –tal com amenaçaven les veus més catastrofistes- l’aïllament de l’illa i la seva conversió en una rèplica polar de Cuba, sinó la negociació, l’acceptació de noves condicions molt més favorables per a les finances públiques islandeses i, fins i tot, millors notes per part de les qualificadores internacionals. També han inclòs mesures legals per protegir el deute dels particulars, com el topall que cancel·la automàticament qualsevol deute hipotecari que superi el 110% del cost de la casa o que ha convertit en il·legals els deutes en moneda estrangera, pel que protegeix els deutors de la devaluació de la corona.\nUna sèrie de mesures que La Vanguardia assegura que “convé tenir en compte”.


Enderroc de l’interior del Mercat de l’Abaceria | Info Barcelona | Ajuntament de Barcelona\nEnderroc de l’interior del Mercat de l’Abaceria\nDes de mitjan gener s’està procedint a l’enderrocament de les parades interiors del Mercat de l’Abaceria per deixar en bones condicions el solar en què es construirà el nou mercat a partir del primer trimestre del 2020. Després de les parades, es retirarà la coberta i es procedirà al desmantellament dels elements alts, sostres i parets, a més de la retirada del paviment i la solera de tot l’espai. Tot el procés de desmantellament quedarà llest a l’estiu.\nAl llarg de la rehabilitació integral de l’equipament es posarà una atenció especial per aconseguir un edifici sostenible i eficient. L’única part que es conservarà serà l’estructura metàl·lica, catalogada patrimonialment. L’enderroc de l’interior és una demanda del veïnat i els comerciants del barri perquè el solar quedi net i preservat fins que comencin les obres del projecte definitiu.\nEl nou mercat tindrà una superfície de 3.595 metres quadrats distribuïts en dues plantes sobre terra —una dedicada a la zona comercial i l’entresolat per a serveis i sales polivalents per a l’ús de les entitats del barri— i dues soterrànies, destinades a 52 places d’aparcament i a la zona de magatzems.\nA més, es complementarà l’oferta comercial actual amb un nou espai d’economia cooperativa i un autoservei. La reforma posa en relleu l’equipament més important de la zona pel que fa a l’alimentació fresca i el paper vertebrador i de cohesió social que tradicionalment ha exercit el mercat.\nEl nou Mercat de l’Abaceria inclourà:\n43 establiments interiors d’alimentació,\n13 exteriors no alimentaris,\nun nou espai comercial per a cooperatives de productors,\nun nou establiment d‘autoservei (750 m2),\nespais polivalents per a l’ús associatiu, cultural, lúdic i social,\nuna sala polivalent per a tallers: alimentació saludable, cuina…\n52 places d’aparcament.\nEls paradistes del mercat gracienc es troben des del mes de juliol en una carpa provisional situada al passeig de Sant Joan, entre els carrers de la Indústria i de Sant Antoni Maria Claret.


ACTIVITAT FÍSICA I SALUT: de febrer 2014\nCURSA ST. ANTONI 2014\nAquest any, hem tornat a participar a la cursa de St. Antoni que es celebra el 17 de gener al municipi ( Vila-seca ). Hem tingut una participació d'entre 55-65 alumnes de l'escola des d'ed. infantil a primària. Hem obtingut molt bons resultats, però com ja sabeu, l'important no és guanyar, sinò participar-hi i tindre una vida activa. Aquí estan els nostres mini esportistes.\nPublicat per EscCal.lipolis La Pineda a 3:01 1 comentari:\nHISTÒRIA DE LES COMPETICIONS A LES HORES DEL PATI\nCom ja sabeu, aquest és el quart any que realitzem competicions durant les hores del pati. Els dos primers anys només es van realitzar de futbol sala barrejant els alumnes de 3r a 6è. Durant el curs 2012-13, a més a més, es van incorporar les disciplines de ping pong, hoquei i joc de llançament ( 21 ). Aquest curs 2013-14 es continuen amb les competicions del curs anterior i hem incorporat torneig de dards, petanca i futbol sala petits. Esperem que tots els alumnes i pares gaudiu amb aquestes activitats, més endavant anirem incorporant els resultats. Fins aviat.\nPublicat per EscCal.lipolis La Pineda a 0:21 Cap comentari:\nHa costat, però JA SOM AQUÍ.\nBenvinguts al nou blog d'activitat física i salut de l'escola Cal·lípolis. Aquest espai us donarà a conèixer diferents activitats i actuacions que es realitzen a l'escola tant en horari escolar ( unitats treballades, lligues de pati,... ) com en horari extraescolar ( activitats que es realitzen ) i que tenen a veure amb l'activitat física i la salut.\nCom tots sabeu la salut és un dels temes més importants a tenir en compte al llarg de la nostra vida, per aquest motiu intentarem fer-vos arribar diferents articles, pàgines web,... per tenir una vida més saludable.\nEsperem que us agradi i.......\nPublicat per EscCal.lipolis La Pineda a 4:54 Cap comentari:\nItineraris naturals per la comarca del Tarragonès\nItineraris urbans per la comarca del Tarragonès\nNota saludable 8\nNota saludable 7\nNota saludable 6\nNota Saludable 5\nNota saludable 4\nNota saludable 3\nNota saludable 2\nNota saludable 1\nHISTÒRIA DE LES COMPETICIONS A LES HORES DEL PATI...\nPla Català de l?Esport


El Ben Cofat i l’altre - Josep Carner\nPortada > Traduccions de la literatura catalana > poesia > Josep Carner > El Ben Cofat i l’altre\nEl Ben Cofat i l’altre\nFes el que et sembli, però escolta una cosa: si em mates, moriràs set vegades.\nEL BEN COFAT, amb una certa preocupació:\nEl que dius no és més que un acudit que no fa ni riure.\nPara-hi esment: jo l’accepto, la mort. Què hi guanyaria a dir-te una cosa per altra? Però tu en moriràs set, de morts... perquè les nostres sangs estan barrejades.\nEL BEN COFAT, més i més encaparrat:\nNo, no, és impossible. Em penso que no hi ets tot. ¿Coneixes solament el ritual de la sang recompartida? ¿I com una sola mort podria infantar-ne set?\nSí, he canviat. I tu també. Posats al sol, la teva ombra és més imponent que no pas la meva. Jo, per viure, he d’abastar el fruit d’alguna branca difícil, l’únic encara no collit a la meva arribada. Però no t’envejo ni la bona menja ni el bon recó que et deus haver fet... Ja sigui a l’esquena, ja sigui a la butxaca, no porto mai pes que no m’hi faci nosa.\nEL BEN COFAT\nA mi, poc m’agrada de córrer, ni de saltar, ni d’enfilar-me: i encara per haver d’estirar el braç. Les coses que em calen, vénen, com si diguéssim, totes soles. I una abundor de requisits em sadolla el ventrell, emblema, davant de tot el poble, de la meva autoritat.\n¿Quin amulet, quin tresor t’ha vingut a les mans? Conta-m’ho, si et plau.\nHumilia el teu cor, perquè ara diré, per a la teva orella, les veritats sagrades. Ja saps que, de qui-sap-lo temps, els nostres passats veneraren l’Aigua, sense la qual no hi hauria al món sinó solitud, rocam i polseguera. L’Aigua és la vida: només ella fa verdejar la terra. L’Aigua és la mort quan, més poderosa que un exèrcit, inunda els treballs i cada brot de l’esperança. L’Aigua és la resurrecció, a l’endemà de la tongada seca. Però, ¿qui sabia de cert on vivia l’Esperit de l’Aigua? Peixos de mar, peixos de riu no tenen veu. De molt de temps, més d’un bruixot deia que l’Esperit habitava la Granota, que ja moltes dones invocaven per a l’infantament il·legítim o les aventures secretes.\nTot això sabia. Però continua, continua. Mai no et podries imaginar com m’interesses.\nEl que manca serà cosa de poques paraules. Perquè em recaria de semblar-te vanitós. −Et confiaré doncs, ben modestament, que els Esperits Superiors em feren descobrir una doble divinitat en un parell d’estàtues de roca: la granota mascle, tota estirada, com governant els núvols, i la femella, disposada al salt, per a dominar la terra... I no eren pas lluny d’aquest indret: però els arbres d’una vessant les havien amagades al no coneixent. I la grandesa de les divinitats és tan generosa, que els ha vagat, sense descrèdit, d’escollir (tot mostrant-se a si mateix) el menys digne per a manifestar-se-li.\nL ‘ ESCABELLAT\nJa de criatura semblaves més tirat a les traces i manyes que no pas al coratge. Em jugaria qualsevol cosa que ets capaç d’haver-te inventat un culte.\nSospita abominable! No tinc més afany que el de servir els interessos de la Granota. Però, com que m’ha estat revelada a mi en la doble escultura divina, els preceptes i l’ordenament ritual han de passar pels meus llavis. Jo no faig sinó obeir el que la Granota m’exigeix en els meus somnis, que és quan em parla.\nJosep Carner, El Ben Cofat i l’altre. Perpinyà: Proa, 1951, p. 42-49.\nA una font, en la nit\nLlibres de Josep Carner\nLlibres traduïts de Josep Carner\nTraduccions de Josep Carner en antologies i revistes\nEnllaços sobre Josep Carner\nConsulteu la obra de Josep Carner com a traductor/a.


Covestro amplia el negoci a Barcelona\nLa filial tarragonina de Bayer inverteix 18,5 milions d'euros i incorpora una nova tecnologia de destil·lació per a revestiments\nper Redacció VIA Empresa Barcelona. 13 de novembre de 2019 15:34\nLa fàbrica que té Covestro a Barcelona, a la qual invertirà 18,5 milions d'euros | Cedida\nCovestro ha anunciat una inversió de 18,5 milions d'euros a la seva planta de Barcelona per als propers dos anys. El fabricant de materials incorpora així una nova tecnologia de destil·lació a l'alt buit al centre que té a la Zona Franca. La companyia confirma d'aquesta manera la seva aposta per Barcelona i les especialitats industrials. De fet, l'any passat ja hi va invertir 5,5 milions d'euros.\nMés info: Covestro inverteix 5,5 milions d'euros a la planta de Barcelona\nAquesta nova tecnologia permet condensar i reincorporar com a matèria primera reciclada alguns components no utilitzats en el producte final de poliuretà. Així, la filial tarragonina de Bayer obtindrà revestiments, adhesius, elastòmers i escumes aïllants de major rendiment per a la indústria de l'automoció, la construcció, el tèxtil, l'òptica i la cosmètica, sobretot.\nL'objectiu és que la planta sigui cada cop més flexible, amb capacitat per llançar nous productes enfocats a la sostenibilitat i la química ecològica, segons indica la companyia a través d'un comunicat. El director de la fàbrica de Barcelona, Fernando Peirón, assegura que "amb aquesta inversió, estenem el nostre compromís amb una producció sostenible basada en l'economia circular que compleixi amb els estàndards de qualitat cada vegada més alts que ens marquen els nostres clients".\nL'ampliació del negoci suposarà la creació de llocs de feina operatius i tècincs qualificats directes i indirectes, tot i que l'empresa no ha especificat quants. La fàbrica de Barcelona es dedica a la producció de resines i recobriments necessaris en la fabricació de pintures i adhesius per a tots els sectors industrials, especialment en revestiments per a la fusta i teixits.


Somescola, Escola Valenciana i l’Assemblea de Docents fan una crida a la mobilització del 14 de juny per l’escola en català ~ Assemblea de Docents de les Illes Balears\nL’acte ha comptat amb la intervenció de Muriel Casals, presidenta d’Òmnium Cultural i representant de Somescola, Emili Gascó, secretari d'Escola Valenciana, i Antonina Siquier, portaveu de l’Assemblea de Docents de les Illes Balears. Les tres coordinadores han fet una crida conjunta a la mobilització de Somescola del 14 de juny per defensar l’escola catalana i del dret a decidir el model educatiu.\nSiquier ha afegit que "Des que el PP de José Ramon Bauzà va guanyar les eleccions autonòmiques al juliol del 2011, ha tengut una obssessió malaltissa envers el professorat, l'educació pública i la llengua i cultura pròpies de les Illes." També ha recordat el docent en vaga de fam: "En aquests moments tenim un company, En Jaume Sastre, en vaga de fam que dura ja 21 dies i que com a únic punt de demanda al President Bauzà ha estat que s'assegui a negociar amb els Comitès de Vaga de l'ensenyament. Per una escola pública, lliure i en català". I ha dit que a les Illes Balears enyoram la promesa d'autopistes d'educació, consens i participació dels pares a la presa de decisions.\nLa Coordinadora de l’Assemblea de Docents lamenta que la despesa prevista per educació al 2018 continui estancada al voltant del 3% del P...


Nova política de préstec de la Biblioteca Antoni Tort\nEl canvi de sistema de gestió bibliotecària dóna l'ocasió de replantejar alguns aspectes de la gestió de biblioteques que inicialment, amb l'automatització de la primera biblioteca ara fa 20 anys, es van decidir i que, des d'aleshores, han sofert poques modificacions.\nUn d'aquests aspectes ha estat la política de documents en préstec. És el moment d’introduir canvis. Per fer-ho, a principi d'any, la Gerència de Serveis de Biblioteques de la Diputació de Barcelona, va recollir l'opinió d'un grup de biblioteques (entre les quals hi havia representades biblioteques grans, mitjanes i petites) sobre l'actual política de préstec i possibles modificacions futures. A partir del resultat del treball d'aquest grup es va decidir la política que es posarà en funcionament a partir del dia 18 de novembre, coincidint amb el canvi de sistema:\n· 30 documents màxim, dels quals 15 seran llibres i revistes i 15 audiovisuals. I amb aquest criteri s'ha parametritzat el sistema.\n· També s'ha modificat el període de préstec passant dels 21 dies (o 1 setmana, audiovisuals) a 30 dies per a tots els documents.\nUn altre canvi afecta a la política dels documents no retornats a temps: s’aplica un sistema de punts que es van sumant a raó d’un punt per document i dia. Això vol dir que, per exemple, 4 documents que es retornen 2 dies més tard de la data, sumen 8 punts. Quan s’arriba als 50 punts, es perd el dret a demanar préstec durant 15 dies.\nAquesta política de documents en préstec, igual que la política sobre els documents no retornats a temps, és una política de xarxa que ara per ara no admet adaptacions a nivell municipal. S’enten que tenir un carnet únic i treballar en xarxa implica, que en mesura del possible, l'usuari/a ha de rebre un servei similar a totes les biblioteques i la quantitat de documents és un pilar bàsic d'aquesta filosofia comú del treball en xarxa.


El Barça Lassa s’estrena en els quarts de final aquest divendres contra Ríos Renovables Zaragoza (21.15h, Esport3/Teledeporte/Eurosport2)\nLa pilota ja roda a la Copa. El Barça Lassa afronta la competició amb una motivació especial, sobretot després del que va passar la temporada passada a Ciudad Real, quan els blaugrana van caure a les primeres de canvi contra Xota. Andreu Plaza i els seus jugadors han pres bona nota del que va passar i posen la màxima atenció en el partit de quarts d’aquest divendres, el debut contra Ríos Renovables Zaragoza (21,15h Esport3/Teledeporte/Eurosport2). El Barça té la única baixa de Lozano, mentre que Ríos Renovables no pot comptar ni amb Arturo ni amb Bernad, els seus dos porters titulars.\n“Màxim respecte per al rival”\nDe res serveixen els dos precedents d’aquesta temporada favorables al Barça, el partit d’aquest divendres és a vida o mort. El tècnic Andreu Plaza ho té clar. “El Ríos Renovables està a la Copa per mèrits propis i haurem de treballar molt per estar a la propera ronda”, avisa Plaza. En el mateix sentit s’expressa Paco Sedano, que alerta sobre la defensa en zona del conjunt aragonès. “Saragossa és un rival que sempre ens costa i ens acostuma a complicar la vida”, diu Sedano. El porter de Móstoles es mostra entusiasmat per l’inici de la Copa. “L’escenari és espectacular. Per al futbol sala és una sort jugar la Copa al WiZink i hem de gaudir al màxim d’aquesta competició”, diu Sedano.\nTretzena participació a la Copa\nEl Barça Lassa afronta a Madrid la tretzena participació a la Copa de la seva història. Els blaugrana tenen 3 títols a les seves vitrines, els que van guanyar de manera consecutiva les temporades 2010-11, 2011-12 i 2012-13. Des d’aleshores, el Barça només ha arribat a una final, la temporada 2014-15 a Ciudad Real, i va perdre contra Jaén (4-6).


Convocatòria d'una borsa de feina d'oficial de serveis diversos\nEs publica decret de constitució d´una borsa de feina d´oficial de serveis diversos.\nEs publica el llistat provisional d'aspirants admeses i excloses, així com la data, hora i lloc de realització de les proves. Les/els aspirants disposen de 10 dies hàbils per presentar-hi esmenes o reclamacions.\nMitjançant Resolució de batlia núm. 1422/2017 de data 5 de setembre de 2017, s’han aprovat la convocatòria i les bases que regiran el procediment selectiu, mitjançant concurs-oposició, per a la constitució d’una borsa de feina d´oficials de serveis diversos de l’Ajuntament d’Alcúdia, com a personal laboral temporal.\nLes instàncies per participar al concurs-oposició s’hauran de presentar, segons el model normalitzat que figura a l’Annex II d’aquestes bases, adreçades al Sr. Batle de l’ajuntament d’Alcúdia, dins el termini de QUINZE DIES NATURALS, a comptar des del dia següent a la publicació d’aquesta convocatòria al BOIB, amb independència del registre o oficina en que es presentin. Les instàncies es facilitaran gratuïtament al registre general de l’ajuntament. Les instàncies es podran presentar davant el Registre General d’Entrada de la Corporació, ubicat al C/ Major, 9; CP07400-Alcúdia, en horari d’atenció al públic (de 9h. a 14h.), o per qualsevol dels mitjans admesos a l’article 16 de la Llei 39/2015, d’1 d’octubre, de procediment administratiu comú de les Administracions públiques. Si l’últim dia de l’esmentat termini es dissabte, diumenge o festiu.\nEdicte i bases de la convocatòria d´una borsa de feina d´oficials de serveis diversos. (mida: 510.1640625 KB)\nPublicació al Boib de les bases de la Convocatòria (mida: 185.6630859375 KB)\nModel d´instància borsa oficial de serveis diversos (mida: 224.03515625 KB)\nDecret d´aprovació provisional d´aspirants admesos i exclosos borsa oficial serveis diversos (mida: 861.5341796875 KB)\nActa de la prova prèvia de català de la borsa d´oficial de serveis diversos (mida: 266.2490234375 KB)\nData de publicació: 15 de novembre de 2017\nDiligència llistat provisional aspirants aptes a la fase d´oposició borsa oficial serveis diversos (mida: 253.2783203125 KB)\nData de publicació: 17 de novembre de 2017\nDiligència llistat provisional fase de concurs i proposta provisional del procediment selectiu (mida: 504.55078125 KB)\nDiligència proposta definitiva del resultat del procediment selectiu de la borsa d´oficial serveis diversos (mida: 277.162109375 KB)\nDecret de constitució d´una borsa de feina d´oficial de serveis diversos (mida: 712.736328125 KB)\nData de publicació: 11 de gener de 2018


Esborrar compte - Activistes pel valencià\nLamentem que vulgues marxar\nIntrodueix les teues dades\nIntrodueix el teu nom d'usuària o correu electrònic.\nRebràs un enllaç per a crear una contrasenya nova.\nHas d'acceptar la política de privacitat per a iniciar sessió.\n* Accepte la política de privacitat\n© Escola Valenciana 2022\nDenominació social: Fundació Escola Valenciana\nNom comercial: Escola Valenciana\nDomicili social: C/ Josep Grollo 91, 46025 València\nCorreu electrònic: info@activistespelvalencia.org\nNom de domini: activistespelvalencia.org\nLa recollida de dades de caràcter personal es realitzarà a través dels formularis publicats a la pàgina web de Escola Valenciana, per a poder realitzar els serveis sol·licitats i acceptats pels clients o usuaris. Les comunicacions de Escola Valenciana a l'usuari es realitzaran conforme a les dades aportades per aquest en registrar al web i l'usuari accepta expressament que Escola Valenciana puga remetre comunicacions comercials o publicitàries a l'adreça de correu electrònic subministrada. L'usuari accepta expressament i per a totes les comunicacions relacionades amb la utilització del web, la utilització del correu electrònic com a procediment vàlid per a la remissió a aquestes comunicacions.\nTotes les comunicacions privades entre Escola Valenciana i els clients/usuaris seran considerades com confidencials. A més, també tindrà la condició de confidencial la informació de qualsevol tipus que intercanvien ambdues parts, la informació que ambdues parts acorden que té tal naturalesa i la informació sobre la informació confidencial.\nDe conformitat amb la normativa vigent de Protecció de Dades i de la Societat de la Informació i de Comerç Electrònic, l'usuari ACCEPTA que les seues dades personals facilitades a Escola Valenciana siguen incorporades a fitxers, el titular és Escola Valenciana, amb la finalitat de prestar els serveis sol·licitats, per a la correcta identificació dels usuaris que sol·liciten serveis personalitzats a través del web, per a la realització d'estadístiques que permeten l'estudi de millors serveis a prestar, per a la gestió de tasques bàsiques d'administració, així com per mantenir-lo informat, tant a través de correu electrònic com d'altres mitjans, de les novetats, productes, serveis i activitats totes elles relacionades amb Escola Valenciana si els seus fins. Per a les comunicacions comercials a través de correu electrònic, l'usuari presta el seu consentiment exprés per a l'enviament de publicitat a través d'aquest mitjà.\nEn compliment amb el qual disposa la normativa vigent, els usuaris com a propietaris de les seues dades personals, podran exercir en qualsevol moment els drets d'accés, rectificació, supressió, limitació, portabilitat i oposició mitjançant correu electrònic a l'adreça info@activistespelvalencia.org. El prestador es troba profundament compromés amb el compliment de la normativa espanyola de protecció de dades de caràcter personal, i garanteix el compliment íntegre de les obligacions disposades, així com la implementació de les mesures de seguretat disposades en la normativa vigent.\nPer a realitzar qualsevol tipus d'observació respecte a possibles incompliments dels drets de propietat intel·lectual o industrial, així com sobre qualsevol dels continguts del lloc web, pot fer-ho a través del següent correu electrònic info@activistespelvalencia.org.\nPer què Escola Valenciana utilitza cookies?\nEscola Valenciana utilitza cookies estrictament necessàries i essencials perquè utilitzeu els nostres llocs web i vos permeten moure's lliurement, utilitzar àrees segures, opcions personalitzades, etc. A més, la nostra empresa utilitza cookies que recullen dades relatives a l'anàlisi d'ús de la web. Aquestes s'utilitzen per ajudar a millorar el servei al client, mesurant l'ús i el rendiment de la pàgina per a optimitzar-la i personalitzar-la. Els nostres llocs també poden tenir enllaços de xarxes socials (com Facebook o Twitter). Escola Valenciana no controla les cookies utilitzades per aquestes webs externes. Per a més informació sobre les cookies de les xarxes socials o altres webs alienes, vos aconsellem revisar les seues pròpies polítiques de cookies.\nSón cookies creades per a aquest lloc web i que només pot llegir el mateix lloc. A la web activistespelvalencia.org s'instal·len cookies pròpies persistents amb les següents finalitats:\nSi accepteu les nostres cookies, ens permet la millora dels webs de Escola Valenciana per a oferir-vos un accés òptim i donar-vos un servei més eficaç i personalitzat.\nProporcionant aquesta política, Escola Valenciana demostra el compromís adquirit amb la legislació vigent sobre l'ús de cookies, proporcionant-vos informació perquè pugueu comprendre quin tipus de cookies utilitzem i per què ho fem. Amb això, pretenem proporcionar-vos transparència pel que fa a les dades tractades sobre la navegació realitzada des de l'ordinador al nostre web.\nRespectant el que estableix la legislació vigent, activistespelvalencia.org (en endavant, també lloc web) es compromet a adoptar les mesures tècniques i organitzatives necessàries, segons el nivell de seguretat adequat al risc de les dades recollides.\nEl responsable del tractament de les dades personals recollides en activistespelvalencia.org és: Fundació Escola Valenciana, proveïda de CIF: G98108442; i inscrita en: Registre de Fundacions amb les següents dades registrals: 505 V, el representant és: Fundació Escola Valenciana (en endavant, responsable del tractament). Les seues dades de contacte són les següents:\nAdreça: C/ Josep Grollo 91, 46025 València\nTelèfon de contacte: 659 04 13 95\nEmail de contacte: info@activistespelvalencia.org\nLes categories de dades que es tracten en activistespelvalencia.org són únicament dades identificatives. En cap cas, es tracten categories especials de dades personals en el sentit de l'article 9 del RGPD.\nLa base legal per al tractament de les dades personals és el consentiment. Fundació Escola Valenciana es compromet a demanar el consentiment exprés i verificable de l'usuari per al tractament de les seues dades personals per a un o diversos fins específics, segons art. 6.1 a) del RGPD.\nRespectant el que estableixen els articles 8 del RGPD, només els majors de 14 anys podran atorgar el seu consentiment per al tractament de les seues dades personals de forma lícita per Fundació Escola Valenciana. Si es tracta d'un menor de 14 anys, serà necessari el consentiment dels pares o tutors per al tractament, i aquest sol es considerarà lícit en la mesura en què els mateixos ho hagen autoritzat.\nFundació Escola Valenciana es compromet a adoptar les mesures tècniques i organitzatives necessàries, segons el nivell de seguretat adequat al risc de les dades recollides, de manera que es garantisca la seguretat de les dades de caràcter personal i s'evite la destrucció, pèrdua o alteració accidental o il·lícita de dades personals transmeses, conservats o tractats d'una altra manera, o la comunicació o accés no autoritzats a les esmentades dades.\nNo obstant això, a causa que Fundació Escola Valenciana no pot garantir la inexpugnabilitat d'internet ni l'absència total de hackers o d'altres que accedisquen de manera fraudulenta a les dades personals, el responsable del tractament es compromet a comunicar a l'usuari sense dilació indeguda quan passe una violació de la seguretat de les dades personals que siga probable que comporte un alt risc per als drets i llibertats de les persones físiques. Seguint el que estableix l'article 4 del RGPD, s'entén per violació de la seguretat de les dades personals tota violació de la seguretat que ocasione la destrucció, pèrdua o alteració accidental o il·lícita de dades personals transmeses, conservades o tractades d'una altra manera, o la comunicació o accés no autoritzats a les esmentades dades.\nL'usuari té sobre Fundació Escola Valenciana i podrà, per tant, exercir davant del responsable del tractament els següents drets reconeguts en el RGPD:\nDret d'accés: és el dret de l'usuari a obtenir confirmació de si activistespelvalencia.org està tractant o no les seues dades personals i, en cas afirmatiu, obtenir informació sobre les seues dades concretes de caràcter personal i del tractament que Fundació Escola Valenciana haja realitzat o realitze, així com, entre una altra, de la informació disponible sobre l'origen d'aquestes dades i dels destinataris de les comunicacions realitzades o previstes d'aquests.\nDret d'oposició: és el dret de l'usuari a què no es duga a terme el tractament de les seues dades de caràcter personal o se cesse el tractament dels mateixos per part de Fundació Escola Valenciana.\nAixí doncs, l'usuari podrà exercitar els seus drets mitjançant comunicació escrita dirigida al responsable del tractament amb la referència "RGPD-https://activistespelvalencia.org", especificant:\nEl lloc web pot incloure enllaços o enllaços que permeten accedir a pàgines web de tercers diferents de activistespelvalencia.org, i que per tant no són operats per Fundació Escola Valenciana. Els titulars d'aquests llocs web disposaran de les seues pròpies polítiques de protecció de dades, sent ells mateixos, en cada cas, responsables dels seus propis fitxers i de les seues pròpies pràctiques de privacitat.\nSón aquelles que permeten a l'usuari o la usuària la navegació a través d'una pàgina web, plataforma o aplicació, i la utilització de les diferents opcions o serveis que hi haja com, per exemple, controlar el trànsit i la comunicació de dades, identificar la sessió, accedir a parts d'accés restringit, recordar els elements que integren una comanda, realitzar el procés de compra d'una comanda, realitzar la sol·licitud d'inscripció o participació en un esdeveniment, utilitzar elements de seguretat durant la navegació, emmagatzemar continguts per a la difusió de vídeos o so o compartir continguts a través de xarxes socials.\nSón aquelles que, bé tractades per nosaltres o per tercers, ens permeten quantificar el nombre d'usuaris i d'usuàries, i realitzar el mesurament i anàlisi estadística de la utilització que fan del servei.\nSón aquelles que s'utilitzen per fer que la publicitat en la pàgina siga més atractiva per a qui hi navega i més valuosa per a editores i anunciants. Les cookies se solen utilitzar per a seleccionar anuncis basats en contingut que és rellevant per a usuàries i usuaris, millorar els informes de rendiment de la campanya i evitar mostrar anuncis que ja s'hagen vist.


El Pentàgon lamenta la mort dels tres periodistes a Bagdad\nEl Pentàgon ha lamentat la mort dels tres periodistes avui a Bagdad com a conseqüència de raids aeris i l'atac a l'Hotel Palestina de la capital iraquiana. La portaveu del Pentàgon, Victoria Clarke, ha recordat que "sempre és perillós moure's en un conflicte bèl·lic, i més a la capital de l'Iraq en aquests moments". El general nord-americà Stanley McChrystal, per la seva banda, ha dit que el tanc que ha disparat contra l'hotel que allotja els periodistes "tenia el dret i l'obligació de respondre si se sentia atacat".\n"Els periodistes fan una feina molt, molt important, i nosaltres estem molt entristits per aquestes morts." Aquestes han estat les paraules de la portaveu del Pentàgon, Victoria Clarke, després de la mort avui de tres periodistes a Bagdad. Victoria Clarke, que ha donat el condol als familiars i amics de tots els periodistes morts, ha recordat els perills que suposen sempre les guerres. Pel que fa a l'atac nord-americà a l'Hotel Palestina de Bagdad, en què han mort dos periodistes, el Pentàgon assegura que les seves tropes han actuat "en defensa pròpia" i "per complir la seva missió".


UTF-7 - Viquipèdia, l'enciclopèdia lliure\nUTF-7 (7-bit Unicode Transformation Format) és una codificació de caràcters de longitud variable que va ser proposada per representar text codificat amb Unicode utilitzant un flux de caràcters ASCII, per ser usat, per exemple en missatges de correu electrònic d'Internet. Malgrat el nom, UTF-7 no és un format de transformació i no forma part de l'estàndard Unicode.\nEl protocol bàsic de transport de missatges de correu electrònic a Internet, SMTP especifica que el format de transmissió és ASCII i no permet valors de bytes fora d'aquest rang. MIME proveeix una manera d'especificar un conjunt de caràcters, permetent l'ús de diferents conjunts de caràcters incloent UTF-8 i UTF-16. No obstant això, la infraestructura de transmissió subjacent encara no garanteix suport per a 8 bits i per tant és necessari codificar el contingut per poder transmetre-ho. Per desgràcia, base64 té el problema de fer illegibles fins i tot els caràcters ASCII i la combinació de UTF-8 amb Quoted-Printable produeix un format molt ineficient, ja que requereixen entre 6 a 9 bytes per cada caràcter no ASCII dins de BMP i 12 bytes per a caràcters fora de BMP.\nSeguint les regles de codificació de UTF-7 és possible enviar text en un correu electrònic sense necessitat d'utilitzar un transfer encoding de MIME diferent, però tot i així ha de ser explícitament identificat amb el conjunt de caràcters del text. Si és utilitzat en capçaleres de correu electrònic com "Subject:" UTF-7 ha de ser contingut dins d'un encoded word identificant el conjunt de caràcters. Atès que encoded word obliga a l'ús de quoted-printable o base64, UTF-7 està dissenyat per no fer servir el símbol "=" com un caràcter d'escapament per evitar conflictes quan es combini amb quoted-printable.\nUTF-7 generalment no s'utilitza com una representació nativa dins d'aplicacions, ja que és un procés bastant difícil de manejar. També s'ha introduït 8BITMIME amb propòsits similars, aquest redueix la necessitat de codificar missatges amb format 7-bit. Tot i els avantatges de mida que presenta sobre la combinació d'UTF-8 ja sigui amb quuoted-printable o base64, el IMC no recomana la seva ús.\nEn el protocol de recuperació de missatges IMAP actualment s'utilitza una forma modificada de UTF-7. Vegeu la secció 5.1.3 de RFC 3501 per més detalls.\n3 Algorisme per a codificar i descodificar UTF-7 manualment\n3.4 Encara no desenvolupats: UTF-6 i UTF-5\nUTF-7 va ser proposat inicialment com un protocol experimental a la RFC 1642, A Mail-Safe Transformation Format of Unicode (Un Format de Transformació d'Unicode Amigable per Correu). Aquesta RFC ha quedat obsoleta per RFC 2152, una RFC informativa la qual mai es va convertir en estàndard. Segons s'expressa clarament en la RFC 2152, la RFC "no especifica cap mena d'estàndard d'Internet". Tot i això la RFC 2152 és citada com la definició d'UTF-7 a la llista de conjunts de caràcters de la IANA. UTF-7 tampoc és un estàndard d'Unicode. L'estàndard d'Unicode 5.0 només llista UTF-8, UTF-16 i UTF-32.\nAlguns conjunts de caràcters poden ser representats directament amb bytes únics de ASCII. El primer conjunt és conegut com a "caràcters directes" i conté tots els 62 caràcters alfanumèrics i 9 símbols: '(), -./: . Els caràcters directes són considerats molt segurs per a ser inclosos literalment. L'altre conjunt principal, conegut com a "caràcters directes opcionals", conté tots els altres caràcters imprimibles en el rang U+0020-U+007E excepte # \_+ i el caràcter espai. Usant els caràcters directes opcionals es redueix la mida i es millora la llegibilitat per als éssers humans, però, també s'incrementen les possibilitats d'errors a conseqüència de portes d'enllaç de correu mal configurades, a més, pot requerir caràcters d'ECAP extra quan es combina amb encoded word.\nL'espai, la tabulació , el retorn de carro i el caràcter de nova línia poden ser usats també directament com bytes simples d'ASCII. No obstant això, si el text codificat ha de ser usat en un correu electrònic, cal anar amb compte a garantir que aquests caràcters siguin usats de manera que no requereixin codificació addicional perquè siguin adequats per a aquesta fi.\nAltres caràcters han de ser codificats en UTF-16 i després en base64 modificat. L'inici d'aquests blocs de base64 modificat, que van codificats en UTF-16 s'indica amb un símbol +. El final s'indica amb qualsevol caràcter que no pertanyi al conjunt de base64 modificat. Com a cas especial, si el caràcter després del bloc base64 modificat és un - llavors aquest es consumeix. Com un altre cas especial, els caràcters literals + poden ser codificats com +- i han de ser codificats usant base64 modificat també.\n" Hola Món ! " és codificat com " Hola Món ! "\n" 1" 1 = 2 "és codificat com" 1+- 1 = 2 "\n" £ 1 " és codificat com "+AKM-1 ". El codi Unicode per al símbol de lliura és O+00A3 (el qual és 00A3 16 en UTF-16), es converteix en Modified Base64 com es mostra a la taula a continuació. Dos bits queden fora i són emplenats amb 0's.\nDígit Hexadecimal 0 0 A 3\nPatró de Bit 0 0 0 0 0 0 0 0 1 0 1 0 0 0 1 1 0 0\nAlgorisme per a codificar i descodificar UTF-7 manualment[modifica]\nPrimerament un codificador ha de decidir quins caràcters representar directament en ASCII i quins posar en blocs de caràcters unicode. Un codificat simple pot codificar tots els caràcters que consideri segur codificar directament. No obstant això, el cost de construir un bloc unicode per representar un únic caràcter i després obtenir-lo de tornada és de 3 a 3 ⅔ bytes, és a dir més que els 2 ⅔ bytes necessaris per representar aquest caràcter com a part d'una seqüència unicode.\nUna vegada que les seqüències unicode s'han decidit, aquestes han de ser codificades usant el següent procediment i després envoltades amb els delimitadors apropiats\nS'usarà la seqüència de caràcters £ ! (0x00A3) (0x2020) com a exemple\nExpressar els nombres Unicode (UTF-16) dels caràcters en binari:\n0x00A3 → 0.000 0.000 1.010 0.011\n0x2020 → 0.010 0.000 0.010 0.000\nConcatenar les seqüències binàries\n0000 0000 1010 0011 i 0010 0000 0010 0000 → 0000 0000 1010 0011 0010 0000 0010 0000\nReagrupar els valors binaris en grups de sis bits, començant per l'esquerra:\nSi l'últim grup té menys de sis bits, afegir zeros al final:\nSubstitueix cada grup de sis bits per la seva respectiu códigoo Base64:\nPrimerament el missatge ha de ser separat en: text pla ASCII i blocs unicode com es va esmentar en la secció de descripció, un cop fet això els blocs unicode han de ser decodificats usant el següent procediment (s'utilitza el resultat de la codificació a la secció anterior)\nExpressar cada codi Base64 com la seqüència de bits que representa:\nAKMgIA → 000.000 001.010 001.100 100.000 001.000 000.000\nReagrupar els valors binaris en grups de 16 bit s, començant per la izquireda:\n000.000 001.010 001.100 → 0000000010100011 0010000000100000 0000\nSi queda algun grup incomplet al final, aquest es descarta (Si el grup incomplet conté més de quatre bit sobre conté algun un, el codi és invàlid):\nCada grup de 16 bits és un número de caràcter Unicode (UTF-16) que pot ser expressat en altres formes:\n0000 0000 1010 0011 ≡ 0x00A3 ≡ 163 10\nUTF-7 permet moltes representacions del mateix text font, això s'aconsegueix intercanviant la manera base64 múltiples vegades. Els transports moderns de correu i altres poden manejar UTF-8, així que l'ús d'UTF-7 ja no és requerit com ho va ser històricament. Les aplicacions modernes poden considerar suportar altres codificacions més segures en el seu lloc.\nEncara no desenvolupats: UTF-6 i UTF-5[modifica]\nAlgunes propostes han tingut lloc cap a UTF-6 i UTF-5 per a entorns de radiotelegrafia, però fins a 2006 no s'havia formalitzat un estàndard UTF.\nAquestes propostes no estan relacionades amb Punycode.\n↑ Seng, James, UTF -5, un format de transformació de Unicode i ISO 10646, Gener 28 de 2000, pres 23 agost 2007\n↑ Welter, Mark; Brian W. Spolarich, Walid, Inc. «UTF-6 - Yet Another ASCII-Compatible Encoding for IDN». Internet Engineering Task Force (IETF) INTERNET-DRAFT, 16-11-2000. [Consulta: 28 agost 2007].\nObtingut de «https://ca.wikipedia.org/w/index.php?title=UTF-7&oldid=25047849»


La densa boira fa desaparèixer Dénia La densa boira fa desaparèixer Dénia\n03 de gener de 2022 - 09: 02\nDes d'ahir a la nit, la densa boira produïda feia desaparèixer Dénia. La boira que ha entrat des del mar ha cobert cadascun dels carrers de la localitat. El caminar pels seus vials deixava imatges singulars. Com si es tractés d'una pel·lícula, les persones que es trobava al carrer s'endinsaven en un espessís núvol.\nPerò per què s'ha produït aquest fenomen meteorològic? Segons l'Agència Estatal de Meteorologia (AEMET), es produeix quan una massa d'aire relativament càlid es mou sobre aigua relativament fresca. És a dir, la boira és la suspensió a l'aire de gotes molt xicotetes d'aigua, habitualment microscòpiques, que generalment redueixen la visibilitat.


El clam d’empresonats i exiliats sacsegen les consciències (Bíblia i Catalunya) – Avantguarda.cat\nOriol Domingo 7 de novembre de 2021 Atri\nLlegir la Bíblia sintonitzant amb el propi entorn, Catalunya, deixant-ne constància cristiana i cívica. Així ho fa fra Jordi Cervera, dels Caputxins de Sarrià, en el seu molt bon llibre “Els empresonats i exiliats de la Bíblia” (Publicacions de l’Abadia de Montserrat) en una molt interessant conversa amb la periodista Mireia Rourera (ElPuntAvui) que la titula “A la Bíblia, els exiliats i els expresonats són els bons”.\n2.- Segueixen alguns apunts del llibre i de la conversa periodística… “El llibre vol sacsejar consciències i fer un clam, si es vol subtil, des dels àmbits eclesials a una realitat de país i catalana (…) Explica les històries de personatge bíblics, com Jesús entre altres, que han passat per la presó o l’exili perquè han desafiat el sistema social, polític i religiós establert (…) Emfatitzant amb les vicissituds dels personatges bíblics il·luminen esperançadament les nostres”.\n3.- “La Bíblia avui continua interpel·lant les consciències i no pas neutralitzant-les. La Bíblia despulla hipocresies, proclama injustícies, desvetlla i sacseja consciències, assenyala amb el dit l’arbitrarietat dels poderosos”\n4.- “A Sarrià, poc després dels empresonaments dels polítics i de l’exili d’una altra part dels polítics independentistes, es va iniciar un grup de pregària que cada dimecres és fidel pregant per tots ells. Cada dimecres! Això es significatiu. És una feina discreta que no surt als mitjans, i per això hi ha gent que es pensa que l’Església no diu res (…) En les meves homilies sempre hi he anat fent referència i he introduït petit apunts sobre els fets polítics que passaven a casa nostra. Quan hi havia empresonaments, quan hi ha haver el judici… jo feia una relectura dels textos de la missa dominical amb petits i discrets accents (…) Això mateix és el que he procurar en el llibre… Volia compartir, patir interiorment, el procés dels empresonats i exiliats. En el llibre jugo molt amb el llenguatge penitenciari”.\n5.- “Tots els empresonats i exiliats de la Bíblia viuen l’empresonament i l’exili fruit de les arbitrarietats dels qui exerceixen el poder (…) Aquests personatges empresonats i exiliats son els bons de la pel·lícula, son els protagonistes de la història bíblica (…) Els vençuts, els derrotats, els humiliats, acaben guanyant (…) La presó, el judici, la humiliació, la revenja… Tot això s’ha de poder convertit en bons fruits”.\nNomés els drets humans son garantia de convivència


Hamlet en estat pur | David Bueno\nQuè pensaria Txékhov de l'obra del TNC?\nUn present marcat per l’Abans\nHamlet en estat pur\nEl dilema entre la bogeria i el seny constantment s’ha traslladat en el món del teatre però, de tant en tant, és bo recorre a un dels clàssics perquè ens recordi les controvèrsies i les perplexitats relatives d’aquesta gran dicotomia. La Sala Atrium acull fins al proper 17 de gener Hamlet, de William Shakespeare.\n‘Hamlet’, es pot veure a la Sala Atrium | Foto: Sala Atrium\nA les fosques entren els assistents amb les expectatives elevades. L’escenari, situat al mig, està format per un conjunt de plataformes de diferents mides. A la dreta s’hi troben dues files de públic i, de forma oposada, a l’esquerra, una fila més per als assistents. Una posada en escena austera, íntima i sense grans pretensions és el punt de trobada d’un conjunt d’emocions d’alta intensitat, on la interpretació de l’elenc d’actors és la clau.\nRaimon Molins, que interpreta Hamlet (i codirigeix l’obra), fa una tasca brillant i no gens fàcil. El seu paper, carregat de grans dosis de diàleg, monòleg, moviment i exigència física, no decep i està a l’altura del text. Toni Guillemat sorprèn amb la seva capacitat interpretativa, especialment en l’escena que encarna el paper d’enterramorts. La resta de l’equip d’actors conjuga a la perfecció en una obra on cal dominar la percepció de l’escenari i els tempos mil·limetrats, ja que constantment hi ha entrades i sortides en què, en cada segon, cal estar al lloc adient.\nEls sentiments estan a flor de pell en una de les adaptacions més passionals i captivadores de Hamlet, un text que Shakespeare va escriure al 1600. S’hi tracta la bogeria des de tots els punts de vista i amb un sentit relatiu, ja que, segons qui ho jutgi, agafa una identitat diferent. En aquesta peça també té una gran importància el context i els motius que porten a la bogeria amb la finalitat de justificar aquest comportament i entendre’n les causes. Tanmateix, gràcies a això, podem veure que els que estan assenyalats de bojos potser no ho són tant en comparació amb els que teòricament no pateixen cap patologia. Una gran controvèrsia.\nPel que fa a l’argument, al llarg de les dues hores de duració, el públic és testimoni de l’actitud d’un fill, Hamlet, que sap que el seu pare ha estat assassinat en mans del seu tiet. A partir d’aquí comencen un conjunt de successos imprevisibles, amb l’amor i la tragèdia com a protagonistes, i amb la presència d’Ofèlia, que conduirà Hamlet a un romanç impossible entre tots dos.\nL’escenari es va modificant, les plataformes es van movent i van adoptant posicions diferents que permeten transmetre el missatge d’una forma més efectiva i contundent. Enmig de tot plegat, l’aigua agafa un caire destacable i, fins i tot, en la segona part de l’obra es materialitza de forma impactant. L’espai és utilitzat a la perfecció i en la seva totalitat, inclús els punts que estrictament no formen part de l’escenari. Com a contraposició, això sí, les dimensions reduïdes de la sala obliguen el públic a no estirar més del compte les cames per evitar una caiguda dels actors, especialment en el tram final farcit d’anades i vingudes constants que, tot sigui dit de pas, algunes potser són innecessàries.\nMalgrat tot, el conjunt de la representació és un clam a favor del teatre d’arrel i amb qualitat, i a més, una bona oportunitat de reviure un text teatral carregat de grans reflexions, més enllà de la popularment coneguda, ser o no ser.\nHamlet Sala Atrium William Shakespeare


L’objectiu és millorar les conductes a la ciutat per tal de fer de Figueres una ciutat millor, amb coresponsabilitat entre administració i ciutadania.\nLa campanya se centra en quatres aspectes: la millora en la gestió de les deixalles, tenir cura de l’espai públic, la convivència i la mobilitat. Cada aspecte de la campanya està representat per un personatge. Cada tres mesos es posarà el focus en una aspecte concret i es treballarà a les escoles. Es pretén que siguin els nens i nenes de Figueres els qui escullin els noms d’aquestes il·lustracions. Properament es presentarà al Consell Local d’Infants per tal que també se la facin seva.\nAquesta campanya, ha d’ajudar a la conscienciació i a la coresponsabilitat per millorar el civisme a la ciutat. És paral·lela amb les accions sancionadores de la Guàrdia Urbana a través de l’ordenança de civisme i convivència. El civisme és una repte de ciutat i la campanya vol apel·lar directament al ciutadà per tal que prengui consciència de la necessitat de respectar les normes bàsiques de convivència per fer una ciutat millor i amb més qualitat de vida.\nLa campanya es podrà veure a les marquesines d’autobusos, els tòtems informatius, a les pantalles d’informació de la ciutat, anuncis als diaris, falques de ràdio, a les xarxes socials i a les escoles.\nL’alcaldessa de Figueres, Agnès Lladó, explica que “amb aquesta campanya volem combatre les actituds incíviques que hi ha a la ciutat, sensibilitzant sobre la importància de la coresponsabilitat per tenir una ciutat millor. Necessitem tenir una ciutat on el bon veïnatge i la bona convivència aflorin i per això aquesta campanya ens interpel·la a tots”.\n2 de Març de 2021 at 12:31\nEsta be. Pero tots els grups k hi han\nI no fant gota de gracia\nUn diumenga val mes no surtir soc grand i l’ambient k hi ha fa po\nAixo crec k seria lo primer


Privació de son i obesitat: una relació a través de regions cerebrals d’avaluació de l’apetit del còrtex frontal | Les Set Edats\n← La datació dels ancestres patrilineal i matrilineal de la humanitat actual – un debat obert\nL’heretabilitat general de cinc malalties mentals: un estudi del Consorci de Genòmica Psiquiàtrica →\nPrivació de son i obesitat: una relació a través de regions cerebrals d’avaluació de l’apetit del còrtex frontal\nPublicat el 8 Agost 2013 per didaclopez\nNeurobiologia: La revista Nature Communications s’adreça a la publicació de recerques de joves investigadors. Aquesta setmana anunciaven la publicació d’un article signat per Stephanie M. Greer, Andrea N. Goldstein i Matthew P. Walker, de l’Institut Helen Wills de Neurociència, adscrit a la Universitat de Califòrnia a Berkeley. Greer et al. postulen un mecanisme neurològic que contribueixi a explicar l’observació epidemiològica de la correlació entre situacions de privació de son i d’obesitat. Per fer-ho, els autors seleccionaren 23 adults joves amb bon estat de salut. Després d’una nit d’insomni o d’una nit de somni normal, els sotmeteren a tests sobre el desig de menjar diversos àpats mentre els feien una exploració cerebral per ressonància magnètica.\nGreer et al. sotmeteren els participants de l’estudi a tests com aquest sobre 80 plats\nLa privació de la son disminueix l’activitat de regions d’avaluació de l’apetit en el còrtex frontal i en el còrtex insular\nLa ressonància magnètica permet avaluar genèricament l’activitat de regions cerebrals. L’acumulació de coneixement en aquest camp, per bé que sovint feta amb estudis incerts, ha fet que s’hagin pogut atribuir diferents funcions a diferents estructures. És així com s’han localitzat regions vinculades a l’avaluació de l’apetit en la regió frontal de l’escorça cerebral o de la regió del solc lateral (escorça insultar).\nLa privació de la son afecta de manera diferent el funcionament de diverses regions de l’escorça cerebral vinculades a l’avaluació de l’apetit. Hi ha una disminució de la resposta en la regió anterior cingulada, en l’orbital frontal o en l’insular anterior, mentre que augmenta la resposta en l’amígdala\nGreer et al. detecten que la privació de la son disminueix l’activitat del còrtex frontal humà i del còrtex insular quan l’individu ha de respondre al test alimentari. En canvi, hi ha un augment de l’activitat de l’amígdala, un nucli subcortical situat en el lòbul temporal medial.\nLa privació de la son afavoreix la tria d’àpats hipercalòrics\nDesprés d’una nit d’insomni, els voluntaris tendien a puntuar de manera més elevada els plats de més calories, els que més engreixen. Hi ha una correlació entre com reportaven els voluntaris la sensació de somnolència amb aquesta tria.\nGreer et al. arriben a la conclusió que la combinació entre la depressió de centres superiors de l’apetit de l’escorça cerebral humana amb la sobrestimulació del sistema límbic (amígdala) afavoreix la pulsió envers menges hipercalòriques. Com que moltes d’aquestes menges s’associen a la “fast food” alguns comentaristes han emprat l’estudi per concloure que “dormir poc condueix al menjar escombraries” (*). Òbviament, en el món social real, el lligam entre la privació de la son i l’obesitat és molt complex, i tenen força a veure amb els horaris laborals, els patrons d’oci, etc., que afavoreix la mateixa societat que engendra l’alimentació ràpida. Greer et al., però, en seleccionar i comparar intraindividualment un grup relativament reduït i homogeni de voluntaris, pot centrar-se en els determinants neurològics que lliguen obesitat i privació de son nocturn.


Uma Baldrich Rodriguez – Som Dones\nUma Baldrich Rodriguez\nObservant la realitat actual de la majoria de les persones, veiem que el sendentarisme, els mals hàbits alimentosos i l’estrès, són 3 de les característiques que acompanyen les nostres vides. Tot això augmenta de manera important la possibilitat de sofrir diverses malalties i patologies.\nPer a evitar-ho, és fonamental realitzar exercici físic de manera regular, instaurar una alimentació saludable, i ensinistrar a la nostra ment.\nAmb l’activitat física com a base, veiem en la marxa nòrdica una pràctica molt completa, totalment adaptable a tota mena de persones, i molt versàtil. Es basa en la utilització del moviment fisiològic diagonal que fem en caminar, acompanyat amb uns moviments de braços amplis, el pas adequat a aquest moviment i impulsant-nos amb bastons. Aportant una major consciència corporal i millora de la postura.\nEs realitza en l’aire lliure, per ser el mitjà adequat per a aconseguir un resultat global, on busquem generar un descens del nivell de cortisol (hormona relacionada amb l’estrès), un major nivell de dopamina (hormona cognició), de serotonina (reguladora de l’humor) i de endorfinas (inhibidor del dolor).\nWeb Personal: https://walkandhealth.es/


Estàs apunt d'inscriure't a la meva newsletter. Cada setmana entrarà a la teva bústia l'actualitat del blog, articles sobre comunicació digital, que hauré buscat i preparat especialment per a tu.\nPer començar rebràs la guia Per què Google no em troba?\nPots canviar d’opinió en qualsevol moment, fent click al botó de dessubscriure que trobaràs a qualsevol correu electrònic que rebis per part de Roser Manté o posant-te en contacte amb nosaltres a través de hola@rosermante.cat. Tractarem la informació amb respecte. Per obtenir més informació sobre les nostres pràctiques de privacitat, visita la nostra web. Al fer click a continuació, acceptes que puguem processar la teva informació d’acord amb aquests termes.


Notícies - El Sant Cugat medieval, protagonista del segon Quadern Monogràfic del GEL\nPresentació del Quadern Monogràfic, aquest dimarts / Foto: Cugat.cat\nel 12/des/18 Eva Garrido Societat PDF\nEls santcugatencs coneixeran com es vivia a la ciutat al segle XII gràcies al segon Quadern Monogràfic editat pel Grup d'Estudis Locals (GEL) i Museus de Sant Cugat. 'Villa ipsius cenobii. La vila de Sant Cugat en època medieval' és el títol triat per a la nova publicació, que resumeix en set capítols com era el dia a dia dels monjos, pagesos, artesans i els veïns considerats com a primers santcugatencs. Al 2020 farà 900 anys de la primera menció documental de Sant Cugat. És per aquest motiu que el GEL ha considerat dedicar el monogràfic a aquest període històric del municipi.\nEls historiadors i membres del GEL Domènec Miquel, Alba Rodríguez, Joana Melo i Judit Vico han estat els encarregats d'elaborar els textos amb un 'llenguatge planer i divulgatiu', ha explicat Miquel. Aquest esperit divulgatiu també és palpable al disseny del quadern el qual han volgut 'donar un aire més modern'. L'historiador ha afirmat que el quadern és el resultat 'd'un treball col·lectiu' el qual van aprofitar per interessar-se per 'èpòques anteriors' com ha estat la medieval.\nLa presentació del quadern ha comptat també amb les intervencions del director de Museus de Sant Cugat, Lluís Campins, el qual ha agraït la feina dels autors, i del president del GEL, Jordi Casas, que ha posat en valor que el quadern és el 'resultat del compromís' de l'ens amb la ciutadania.\nLa segona edició dels Quaderns Monogràfics de Patrimoni i Història de Sant Cugat repassa, a través de set capítols, aspectes de la vida de la vila a l'època medieval com els orígens d'aquesta, la relació entre els pagesos i els monjos del Monestir, la trama urbana, el paisatge, l'activitat econòmica i l'organització municipal.\nEl quadern sortirà a la venda amb un preu de 15 euros.\nL'any 2020 serà el 900 aniversari de la primera menció documentada de Sant Cugat. És una efemèride que valia la pena commemorar. Hem tret aquest fascicle abans així, quan se celebri l'efemèride, ja hi haurà quelcom publicat.


Bugatti Veyron Grand Sport Vitesse confirmat per Ginebra - Notícies, Desembre 2021\nBugatti Veyron Grand Sport Vitesse confirmat per Ginebra\nBugatti llançarà el roadster més potent del món al saló del motor de Ginebra, el mes que ve, quan el fabricant francès de vehicles supercaris llanci el Bugatti Veyron 16.4 Grand Sport Vitesse.\nEl Grand Sport Vitesse (que significa & # x2018; velocitat & # x2019; en francès) combina les millores de rendiment del coupe Super Sport amb l'atractiu obert del convertible convencional Grand Sport.\nIgual que el Super Sport, el motor quad-turboalimentat de 8,0 litres W16 del Grand Sport Vitesse augmenta des dels 736kW / 1250Nm fins als 883 kW de potència i els 1500Nm de parella.\nEl Grand Sport Vitesse tindrà una velocitat màxima superior als 400 km / h, tot i que Bugatti encara ha de confirmar si la seva velocitat màxima coincidirà amb el rècord de producció de Super Sport & # x2019; s de 431 km / h.\nDes del mes passat es va anunciar la confirmació del convertible Veyron d’alt rendiment des del proveïdor de transmissions Bugatti, Ricardo, que va revelar una ampliació del contracte per continuar subministrant caixes de canvis de doble velocitat a set velocitats a Bugatti durant dos anys més.\nEls preus encara no s'han de revelar, però el Bugatti Veyron 16.4 Grand Sport Vitesse gairebé segur assolirà els dos milions d'euros (2,49 milions de dòlars), el que el convertirà en el cotxe de producció més car del món.\nEs llança el paquet Holden Commodore SS Walkinshaw Performance W310\nrecord de cx 5\nFord focus rs 2017 especificacions